**ПЛАН ЗА МЛАДЕЖТА**

**НА ОБЩИНА АКСАКОВО ЗА 2024 ГОДИНА**

Приет с Решение № 8.5 от Протокол № 8/29.02.2024г. на Общински съвет – Аксаково

1. **ВЪВЕДЕНИЕ**

Общинският план за младежта обхваща 2024 година, в рамките на която ще бъдат реализирани конкретни дейности в община Аксаково, свързани с участие и съдействие на младежи от общината. Успешното реализиране на предвидените дейности ще доведе до постигане на приоритетите, очертани в плана.

Настоящият план е разработен съгласно разпоредбите на Закона за младежта и в резултат на планирани съвместни инициативи от Общинска администрация, Общински съвет – Аксаково, Център за подкрепа на личностно развитие, Местна комисия за борба с противообществените прояви на малолетни и непълнолетни / МКБППМН / , читалища, училища, спортните клубове и др. организации, с дейност на територията на общината.

Той има за задача да насърчи пълноценното участие на младите хора в социално-икономическия живот на общината и подпомогне личностното им развитие и подлежи на актуализация през годината на база новопостъпили предложения за дейности.

1. **ЦЕЛЕВА ГРУПА**

Дейностите в Плана са насочени към подрастващите и младите хора на възраст между 15 и 29 години, организирани или не в различни структури, без оглед на тяхната расова, етническа, национална, социална и културна принадлежност.

1. **ЦЕЛИ**
2. Осмисляне на свободното време на младите хора, ангажиране и включване в обществени мероприятия, изразяване на гражданска позиция, както и включване на учениците с риск от отпадане и/или прояви на агресия и насилие, чрез участие в извънкласни и извънучилищни дейности.
3. Участие и работа по идеи и проекти, чрез обучения, работа в екип, младите хора да натрупат опит и умения, необходими за бъдещата им личностна и професионална реализация.
4. Осигуряване на достъп до услуги за развитие, основани на младежката работа, индивидуалния подход и оценка на конкретните потребности и особености на младежката възраст;
5. Превенция на факторите, създаващи риск за здравето на младите хора;
6. Популяризиране на доброволчеството;
7. Развитие на таланта, творческите умения и културното изразяване на младите хора;
8. Формиране на информационна политика, насочена към младите хора;
9. Повишаване на сексуалната култура на младите хора;
10. Ангажиране на местната власт, младежките организации и училищата в превенцията на правонарушенията, извършвани от младежи;
11. Осигуряване на ефективен достъп до образование, обучение, информация на младите хора в малките населени места и селските райони.
12. **АНАЛИЗ НА ПРЕДИЗВИКАТЕЛСТВАТА НА МЛАДИТЕ ХОРА**

**В ОБЩИНА АКСАКОВО**

Анализът показва нарастване интереса на младите хора към предлаганите дейности за свободното време. Увеличава се броя на изучаващите български народни танци и етнография, запазва се интереса към изкуствата. Все повече младежи гледат на извънучилищните занимания и неформалното образование като по-висока степен на личностно изграждане, развиваща творческия и научния им потенциал.

Основна характеристика на младежката общност е нейната динамична промяна. Като най-характерна черта сред младите се очертава стремежът към независимост и самореализация, подчертан стремеж към самостоятелни решения и индивидуален подход към живота.

1. **ДЕМОГРАФСКА ПЕРСПЕКТИВА**

Община Аксаково е разположена в Североизточна България. Състои се от 23 населени места, с обща площ 472 км2, като център на общината е гр. Аксаково. По данни на ГРАО към 21.11.2023г., по постоянен и настоящ адрес броят на младите хора в общината на възраст 15-29 г. е общо 6661 души, съгласно *таблица 1.*

*Таблица 1*

|  |  |  |  |
| --- | --- | --- | --- |
| **№ по ред** | **Населени места** | **Постоянен адрес** | **Настоящ адрес** |
| 1 | град Аксаково | 1158 | 1026 |
| 2 | село Ботево | 6 | 12 |
| 3 | село Водица | 9 | 12 |
| 4 | село Въглен | 233 | 244 |
| 5 | село Ген. Кантарджиево | 26 | 31 |
| 6 | село Доброглед | 21 | 28 |
| 7 | село Долище | 13 | 23 |
| 8 | село Засмяно | 21 | 22 |
| 9 | село Зорница | 7 | 14 |
| 10 | град Игнатиево | 865 | 851 |
| 11 | село Изворско | 210 | 221 |
| 12 | село Кичево | 97 | 128 |
| 13 | село Климентово | 12 | 32 |
| 14 | село Крумово | 1 | 5 |
| 15 | село Куманово | 35 | 24 |
| 16 | село Л. Каравелово | 408 | 415 |
| 17 | село Новаково | 1 | 7 |
| 18 | село Орешак | 11 | 23 |
| 19 | село Осеново | 51 | 56 |
| 20 | село Припек | 7 | 13 |
| 21 | село Радево | 0 | 0 |
| 22 | село Слънчево | 113 | 143 |
| 23 | село Яребична | 14 | 12 |
|  | **ОБЩО:** | **3319** | **3342** |

Предизвикателствата пред възрастовата младежка група в община Аксаково, не са по-различни от тези на младежите в национален мащаб. Стремежът към независимост и самореализация е доминираща черта сред младите хора.

1. **ОБРАЗОВАНИЕ**

Образователната система в Община Аксаково включва шест детски градини, три основни училища, едно обединено училище, две средни училищa и Център за подкрепа за личностно развитие.

През 2010 година по ОП „Регионално развитие 2007-2013г.“ е обновена и подобрена енергийната ефективност и материално-техническата база в шест училища и една детска градина. Всички училищаса с изградена достъпна архитектурна среда за ученици със специални образователни потребности.

Към две детски градини в гр. Аксаково, съответно през 2013г. и 2019г., са изградени допълнителни корпуси за по две групи, което позволява да се осъществи пълния прием на децата от гр. Аксаково, подлежащи на предучилищно образование.

Във всички учебни и детски заведения, разположени на територията на Общината периодично се извършват текущи ремонти, с цел осигуряване на максимално добри условия за провеждане на учебен процес.

Основните предизвикателства и проблеми пред общината в областта на образованието са:

* Превенция и намаляване на отпадането на децата от училище, най-вече до завършване на основно образование;
* Работа с отпадналите деца и техните семейства за прибиране и задържане към образователната система;
* Преодоляване на „образователните" трудности, като причина за напущане на училище и създаване на благоприятстващ социално-психологически климат извън училище, подпомагащо образователната интеграция на децата.

**2.1 Професионално образование:**

Отговаряйки на потребностите на подрастващите, с цел по добрата им реализация на пазара на труда, в Средно училище „Св. Климент Охридски”- град Аксаково, Средно училище „Св. Св. Кирил и Методий” - град Игнатиево и Обединено училище „Иван Вазов“- с. Любен Каравелово през учебната 2024/2025 година ще бъдат разкрити паралелки за придобиване на професионална квалификация по следните професионални направления:

1. **Средно училище „ Св. Климент Охридски”- град Аксаковo**

Прием след завършено основно образование, пет годишен срок на обучение и разширено изучаване на английски език

**Професионално направление:** код 482 „Приложна информатика“;

**Професия:** код 482040 „Организатор Интернет приложения“;

**Специалност:** код 4820401 „Електронна търговия“;

**Професионална квалификация:** трета степен;

**Форма на обучение:** дневна.

1. **Средно училище „Св. Св. Кирил и Методий”- град Игнатиево**

Прием след завършено основно образование и пет годишен срок на обучение

**Професионално направление:** код 811 „Хотелиерство, ресторантьорство и кетъринг”;

**Професия:** код 811070 „Готвач” ;

**Специалност:** код 8110701 „Производството на кулинарни изделия и напитки”;

**Професионална квалификация:** втора степен;

**Форма на обучение:** дневна.

3. **Обединено училище „Иван Вазов“ – село Любен Каравелово**

Прием след завършено основно образование и три годишен срок на обучение

**Професионално направление:** код 482 „Приложна информатика”;

**Професия:** код 482030 „Оператор на компютър” ;

**Специалност:** код 4820301 „Текстообработване”;

**Професионална квалификация:** първа степен;

**Форма на обучение:** дневна.

**2.2 Неформално учене**

В Център за подкрепа за личностно развитие – Аксаково (ЦПЛР се организират дейности, свързани с развитието на интересите, способностите, потребностите и компетентностите на децата и учениците в областта на науката, изкуствата и спорта. В него се изпълнява държавна политика за обхващане на децата и младежите през свободното им време, като провежда образователна, възпитателна и културна дейност. Това е център за неформално общуване на деца с общи интереси, за  стимулиране на творческия им потенциал, за  насърчаване на  детската индивидуалност към самоизява.

Други възможности за обучение на младите хора от общината са спортните клубове, както и програми за младежки обучения към Дирекция „Бюро по труда“ (ДБТ) – филиал Аксаково.

**2.3. Работа по проекти**

* Национална програма „Активиране на неактивните“ до края на дейностите по програмата – 1 младеж;
* В НП „Старт на кариерата“ -1 младеж;
* Устойчивост на междусекторни услуги „Социални асистенти“ – няма младежи ;
* Програма Грижа в дома в Община Аксаково – 1 младеж .

* 1. **МЛАДЕЖКА ЗАЕТОСТ**

На територията на община Аксаково работи Дирекция „Бюро по труда“ (ДБТ) Варна, филиал Аксаково – към Агенция по заетостта, където трудови посредници оказват методическа подкрепа, извършват професионално консултиране и насочване към свободни работни места на регистрираните младежи. През следващата година младежите продължат да бъдат приоритетна целева група на пазара на труда.

По Национална програма „Активиране на неактивни лица” е назначен младши специалист, младежки медиатор. Дейността на младежкия медиатор е да идентифицира младежи от 16 г. до 29 г. на територията на Община Аксаково, които не работят, не учат и не са регистрирани в ДБТ. Събиране на информация и провеждане на срещи с тях, с цел проучване на поведението им на пазара на труда. Сътрудничество с представители на местната власт, училищата, работодатели и НПО. Групова и индивидуална работа с бенефициента на програмата, с цел предоставяне на съвети и помощ на безработните, които имат нужда от съдействие за търсене и намиране на работа, включване в обучения, помощ при изготвяне на CV, мотивационно писмо;

През 2024 г. ще продължи изпълнението на дейности, чрез които да бъдат достигнати и идентифицирани неактивните младежи. При всяко едно от идентифицираните лица ще бъде предоставено индивидуално консултиране, според тяхната конкретна ситуация и желания за реализация. През настоящата година отново ще бъдат предприети методи, за увеличаване на информираността на неактивните лица. Ще продължи осъществяването на контакт и съвместни дейности с различни организации, подпомагащи целите на програмата.

Ще бъде увеличен броя на груповите срещи с неактивни лица, ако обстановката в страната го позволява, тъй като се наблюдава положителен ефект от провеждането им.

Община Аксаково непрекъснато полага усилия за намиране на реализация на младите хора.

Ще се продължи участието в проекти и програми за заетост на младежи, в зависимост от отворените мерки по оперативни и национални програми през 2024 година.

* 1. **ПОДОБРЯВАНЕ НА ДОСТЪПА ДО ИНФОРМАЦИЯ И КАЧЕСТВЕНИ** **УСЛУГИ.**

Поради наличието на общодостъпен интернет, предвид социалната насоченост на „Годишната програма за развитие на читалищната дейност“, включваща работа с младежи, информационни услуги за младежи предоставят, освен „Бюро по труда" и читалищата и библиотеките на територията на Община Аксаково. По програма „Глобални библиотеки" са включени читалищните библиотеки към НЧ „Просвета – 1905“ гр. Аксаково и НЧ „Антим I 1907”, град Игнатиево.

Във всяко едно от училищата в община Аксаково има достъп до информационно обслужване. Все по-висок е процентът на младите хора, които ежедневно ползват интернет услуги, включително и в селата, а това е един от съвременните начини да бъдат добре информирани.

* 1. **НАСЪРЧАВАНЕ ЗА ЗДРАВОСЛОВЕН НАЧИН ЗА ЖИВОТ**

Община Аксаково се отнася със загриженост за израстването на младите хора и задоволяването на здравословните им интереси. Ще продължат да се полагат усилия за подобряване качеството на условията на живот, работа и учене на младежите. Особено внимание се отделя на насърчаването за здравословен начин на живот и на превантивните мерки, по-специално по отношение на сексуалната активност, злоупотребата с алкохол, използването на наркотици, тютюнопушенето, насилието и хазартните игри.

За здравето на учениците в учебните заведения на територията на Община Аксаково ще се грижат един фелдшер и шест медицински сестри. Всички младежи на територията на Община Аксаково имат лични лекари, които се грижат за техния здравен статус.

В град Аксаково продължава дейността си Медицинския център, който е единственото специализирано лечебно заведение на територията на Община Аксаково.

Едно от най-ефективните средства срещу алкохола и цигарите е спортуването. Младите хора в града имат възможност да спортуват активно при изявено желание от тяхна страна, според личните им предпочитания.За тази цел в град Аксаково са изградени 4 спортни площадки за футбол на малки врати, волейбол, хандбал и баскетбол, скейт-площадка и 1 стадион с помощно игрище. На градския стадион са поставени три съоръжения за спорт на открито, а също и фитнес уреди на открито на три места в града. В град Игнатиево е изграден Младежки дом, в който се провеждат една част от общинските турнири заложени в Спортния календар на Община Аксаково за съответната година. В с. Слънчево също се ползва новоизградената през 2021г. спортната площадка.

Освен създадените условия за масов спорт, в гр. Аксаково са сформирани спортни клубове по футбол, борба и карате, в които спортуват около 200 деца и младежи.

В спортния календар на Общината са заложени събития, ориентирани към любители на спортовете: футбол, баскетбол, шах, табла, спортен бридж, белот, тенис на маса и карате.

Общината и спортните клубове се стремят към развитие на спортната дейност, като доказателство за това са успехите на наши спортисти, които заемат призови места в проведени областни и зонални състезания, като и през 2024г. ще продължат да се състезават.

През последните 11 години са изградени или основно ремонтирани общо 12 спортни площадки за минифутбол и баскетбол, от които 5 са в училищните дворове. Те ще продължават да се поддържат и използват и през 2024г. Спортните обекти и съоръжения на територията на общината се нуждаят от финансови средства за поддържане и ремонт. Необходимо е да се изградят спортни площадки във всички населени места.

* 1. **МЛАДЕЖКАТА ПРЕСТЪПНОСТ**

В превенция на правонарушенията основна роля играе Местната комисия за борба срещу противообществените прояви на малолетните и непълнолетните към Община Аксаково. Комисията ежегодно отчита работата си пред кмета на общината и Общински съвет, както и пред Централната комисия за борба срещу противообществените прояви на малолетните и непълнолетните към Министерски съвет на РБългария.

Основната задача в работата на МК е координиране на работата на различните държавни и обществени институции в общината с отношение към възпитанието на младите хора. Усилията са насочени към ранна превенция на детското асоциално поведение, анализиране факторите за извършване на криминални деяния и предотвратяването на противообществените прояви сред подрастващото поколение.

Издирването и установяването на малолетни и непълнолетни, които се нуждаят от помощ и социална защита, както и на тези с рисково поведение, се осъществява съвместно с инспектор детска педагогическа стая, Дирекция “Социално подпомагане”, Отдел „Закрила на детето” /ОЗД/ и директорите на училищата на територията на общината.

В основата на социално-превантивната дейност на МК стои усъвършенстването на координацията между институциите, разширяване превантивната дейност на Местната комисия по овладяване на детската агресия и съвместна работа с работещите в системата на образованието и децата с асоциално поведение.

* 1. **МЛАДЕЖКИ ОРГАНИЗАЦИИ**

И през 2024г. ще продължи да развива дейност Младежки клуб „Феникс“-Аксаково към МБЧК – Варна.

**V. ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА ОБЩИНСКАТА ПОЛИТИКА ЗА МЛАДЕЖТА И МЕРКИ ЗА ПОСТИГАНЕТО ИМ**

**Приоритет 1-** *Насърчаване на икономическата активност и развитие на младите хора*

* Подкрепа на организираните дейности на младите хора – младежки сдружения, организации, групи, центрове и др.
* Създаване на регистър на младежките сдружения, организации, клубове и юридически лица с нестопанска цел, ориентирани към младежите.
* Популяризиране на организираната дейност.
* Подкрепа на младежки инициативи и проекти, свързани с развитието на младежката политика.
* Реализация на съвместни проекти и инициативи между младите хора и местната власт.
* Участие на младите хора в местното самоуправление при решаване на младежки проблеми.
* Развитие и популяризиране на младежкото доброволчество, като форма на активна гражданска позиция и обществено полезна дейност.

**Приоритет 2 -** *Подпомагане развитието на талантите, творческите умения и възможности за изява на младите хора.*

Подкрепа на местни състави и отбори, развиващи различни форми на изкуство и спорт.

* Модернизиране на съществуващата база.
* Финансово подпомагане на местните състави и отбори.
* Подкрепа участието на младежи в конкурси и състезания.
* Организиране и провеждане на училищни и общински етапи на състезания.
* Организиране и провеждане на общински празници.
* Награждаване и финансово подпомагане на индивидуални и колективни първенци.
* Създаване на разнообразни възможности за организиране на свободното време на младежите.
* Проучване интересите на младите хора.
* Участие в проекти и програми.

**Приоритет 3 -** *Повишаване на физическата активност и насърчаване към здравословен начин на живот.*

* Създаване на условия за развитие на масов спорт сред младите хора.
* Подобряване на съществуващата и изграждане на нова спортна инфраструктура.
* Организиране и провеждане масови инициативи.
* Организиране на информационни кампании за здравословен начин на живот.
* Провеждане на тренинги за превенция на здравето по различни теми.

**VI. ОПИСАНИЕ НА ДЕЙНОСТИТЕ, КОИТО ДОПРИНАСЯТ ЗА ПОСТИГАНЕ НА ЦЕЛИТЕ НА НАЦИОНАЛНАТА СТРАТЕГИЯ ЗА МЛАДЕЖТА**

|  |  |
| --- | --- |
| **Дейности** | **Организатори** |
| **1** | **2** |
| Разработване на проекти за реализиране на младежки дейности. | Община Аксаково  Младежки организации,  Училища, ЦПРЛ |
| Популяризиране участието на младежите в реализирането на проекти чрез семинари, кръгли маси, обучения, издаване на информационни материали /брошури, мултимедийни продукти/. | Община Аксаково  Младежки организации, ЦПРЛ |
| Младежки инициативи, организирани по повод  *12 август – Международен ден на младежта.* | Община Аксаково  Училища  Младежки организации |
| Превантивна кампания за пътна безопасност *- 20 ноември – Международен ден на жертвите от пътно-транспортни произшествия.* | Училища  Община Аксаково, ЦПЛР  РУП Аксаково  Младежки организации |
| Подготовка и реализиране на проект за изграждане на нова спортна инфраструктура. | Община Аксаково |
| Организиране на прояви по различни спортове през месеца на спорта - месец май. | Община Аксаково  МКБППМН  Спортни клубове |
| Информационна кампания за популяризиране на програми за младежка заетост. | филиал Д”БТ” – Община Аксаково и младежки организации |

**VII. ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ**

Реализирането на дейностите изискват съвместни усилия на всички отговорни субекти;

* Постигнатите резултати да се базират на съчетаване на обществената активност с общинската и държавната политика за младежта;
* При работа с младите хора да се прилагат европейски принципи, норми и стандарти;
* Организирането и изпълнението на дейностите да е съобразено с действащата нормативна уредба.

Средствата за реализиране на плана се осигуряват в рамките на бюджета на общината, средства от проекти и дарения.

**VIII. ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЗАЦИЯ НА ОБЩИНСКИЯ ПЛАН ЗА МЛАДЕЖТА**

Контролът по изпълнението на Общински план за младежта 2024 г. се осъществява от кмета на Община Аксаково. Мониторинг на текущото изпълнение на утвърдените дейностите се осъществява от отдел Хуманитарни дейности”, а ръководителите на ЦПЛР – Аксаково, ЦОП – Аксаково, спортни клубове, младежки медиатор и училища осъществяват контрол по изпълнение на заложените дейности. В периода на реализация на дейностите, наблюдението на плана и координацията между ангажираните институции, ще бъде осъществявана от експерти на общинска администрация и в резултат ще бъде изготвен годишен отчет за реализираните инициативи, който ще се предостави на Общински съвет – Аксаково и Областна администрация Варна

В хода на реализиране на плана ще се извършват наблюдения, проучвания, анкетни допитвания.

Оценката на изпълнението на плана ще се извършва на база следните показатели:

* съответствие на целите с потребностите на младите хора;
* ресурси за реализирането му;
* степен на постигане на целите;
* въздействие върху целевата група;
* устойчивост на ефекта върху целевата група.

Планът е отворен за промени и актуализация през целия период на действие.

**IX. РЕД И НАЧИН ЗА ОСИГУРЯВАНЕ НА ИНФОРМАЦИЯ И ПУБЛИЧНОСТ НА ПЛАНА**

Всички прояви на младежка активност, предмет на Общинският план за младежта 2024г., се популяризират на официалната интернет страница на Община Аксаково и в социалните мрежи чрез страниците на училищата, ЦПЛР и ЦОП, формирани за всяка конкретна инициатива. Местните и централни медии се уведомяват чрез публикации. Всички събития с фестивален и конкурсен характер имат бюджет за информация и публичност, в тази връзка според спецификата на събитието се изработват транспаранти, винили (за сцена, стена, билборд), флайери, работни материали, рекламни тениски и др.

След приемане на Общинския план за младежта от Общински съвет - Аксаково, същият се публикува на сайта на Общината в раздел „Общински съвет“, подраздел „Наредби и правилници“ и се изпраща за сведение на всички заинтересувани страни

**ПРЕДСЕДАТЕЛ НА**

**ОБЩИНСКИ СЪВЕТ – АКСАКОВО: …………………...**

**/СВ. ДОБРЕВА/**